b'\n_START_ARTICLE_\nEmmuska Orczy\n_START_PARAGRAPH_\nEmma \xe2\x80\x9dEmmuska\xe2\x80\x9d Magdolna Roz\xc3\xa1lia M\xc3\xa1ria Jozefa Borb\xc3\xa1la Orczy de Orci (23. syyskuuta 1865 Tarna\xc3\xb6rs, Unkari \xe2\x80\x93 12. marraskuuta 1947 Lontoo, Iso-Britannia) oli unkarilaissyntyinen brittil\xc3\xa4inen kirjailija ja paronitar. H\xc3\xa4n saavutti suosiota eloisilla ajanvieteromaaneilla. Orczyn tunnetuin teos on vuonna 1905 julkaistu historiallinen romaani Punainen neilikka, jonka h\xc3\xa4n kirjoitti yhdess\xc3\xa4 miehens\xc3\xa4 kanssa. Se kertoo Sir Percy Blakeneyn seikkailuista Ranskan vallankumouksen aikana. Punainen neilikka tunnetaan sek\xc3\xa4 n\xc3\xa4ytelm\xc3\xa4n\xc3\xa4, romaanina ett\xc3\xa4 elokuvana. Samaa aihetta Orczy kuvasi monessa muussakin romaanissa. Punaisen neilikan lis\xc3\xa4ksi h\xc3\xa4nelt\xc3\xa4 on suomennettu muita romaaneja ja salapoliisiromaaneja.'